Source: http://docplayer.fi/23705415-Raportti-16x-e-niinimaen-tuulipuisto-oy-niinimaen-tuulivoimahanke-vilkuntaselvitys.html
Timestamp: 2018-06-24 11:58:44+00:00
Document Index: 14635526

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

RAPORTTI 16X E NIINIMÄEN TUULIPUISTO OY Niinimäen tuulivoimahanke. Vilkuntaselvitys - PDF
RAPORTTI 16X E NIINIMÄEN TUULIPUISTO OY Niinimäen tuulivoimahanke. Vilkuntaselvitys
Download "RAPORTTI 16X E NIINIMÄEN TUULIPUISTO OY Niinimäen tuulivoimahanke. Vilkuntaselvitys"
1 RAPORTTI 16X E721 NIINIMÄEN TUULIPUISTO OY Niinimäen tuulivoimahanke Vilkuntaselvitys
2 16X E721 i Copyright Pöyry Finland Oy Kaikki oikeudet pidätetään Tätä asiakirjaa tai osaa siitä ei saa kopioida tai jäljentää missään muodossa ilman Pöyry Finland Oy:n antamaa kirjallista lupaa.
3 Sisäinen tarkistussivu 16X E721 ii Asiakas Otsikko Projekti Vaihe Työnumero Piirustus/arkistointi/sarjanro. Niinimäen Tuulipuisto Oy Vilkuntaselvitys Niinimäen tuulivoimahanke YVA-menettely 16X E721 16X E721 Tiedoston nimi Niinimäen Tuulipuisto Oy_Niinimäki_vilkuntaselvitys.docx Järjestelmä Microsoft Word 14.0 Laatijat Vastaava yksikkö Iida Sointu Energy / Project Development and Operations Alkuperäinen raportti Dokumentin pvm Laatija/asema/allekirj. Iida Sointu / Vilkunta-asiantuntija Dokumentin pvm Tarkistaja/asema/allekirj. Ilona Välimaa / Vilkunta-asiantuntija
4 Sivu 1 (13) Esipuhe Tämä raportti on Pöyryn laatima Niinimäen tuulivoimahankkeen vilkuntaselvitys, jossa on selvitetty Niinimäen tuulivoimahankkeen aiheuttaman varjon vilkunnan vaikutukset puiston lähiympäristöön. Selvityksen on tilannut Niinimäen Tuulipuisto Oy. Yhteystiedot Iida Sointu PL 4 (Jaakonkatu 3) FI Vantaa Finland Kotipaikka Vantaa Y-tunnus Puh Faksi Pöyry Finland Oy
5 Sivu 2 (13) Tiivistelmä Niinimäen Tuulipuisto Oy suunnittelee Pieksämäelle 29 voimalan Niinimäen tuulipuistoa. Tässä selvityksessä on arvioitu Niinimäen tuulipuiston varjon vilkunnan vaikutuksia lähialueille. Tuulivoimahankkeen aiheuttamaa varjon vilkuntaa analysoitiin laskennallisin menetelmin. Tarkastelussa käytettiin tuulivoimalaa, jonka roottorin halkaisija on 140 metriä ja napakorkeus 165 metriä (voimalan kokonaiskorkeus 235 metriä). Ensimmäinen mallinnus tehtiin niin sanotulla konservatiivisella laskentamenetelmällä, joka ei huomioi varjon vilkuntaa vähentäviä tekijöitä, kuten pilvisyyttä. Jotta saataisiin realistisempi kuva odotettavissa olevasta vilkunnan määrästä, mallinnus on suoritettu konservatiivisen laskentamenetelmän lisäksi myös huomioiden pitkän aikavälin auringonpaistetilastot ja alueen tuulisuusjakauma. Varjon vilkunnan realistinen esiintyminen laskettiin vuositasolla koko hankealueen kattavana karttana. Lisäksi hankealueen ympäristöstä määritettiin 23 reseptoripistettä, joille laskettiin yksityiskohtaisemmat tulokset. Mallinnustulosten perusteella voidaan todeta, että Niinimäen hankealueen lähiympäristössä varjon vilkunta on yhdessä kohteessa paikallisesti suurta ja muualla vähäistä tarkastellulla voimalakoolla ja napakorkeudella. Realistisen mallinnuksen tulokset ylittävät Ruotsissa käytössä olevat maksimivilkunnan määrän vertailuarvot yhdessä asutuskohteessa.
6 Sivu 3 (13) Sisältö Tiivistelmä 1 YLEISTÄ Varjon vilkkuminen Sovellettavat vertailuarvot 5 2 ARVIOINTIMENETELMÄT JA ARVIOINNIN EPÄVARMUUDET Arviointimenetelmät Arvioinnin epävarmuudet 7 3 YMPÄRISTÖVAIKUTUSTEN ARVIOINTI 8 KIRJALLISUUSVIITTEET 13 Pohjakartta-aineisto Maanmittauslaitos, Lupanro 48/MML/16
7 1 YLEISTÄ 16X E271 Sivu 4 (13) Pieksämäkeen suunnitellaan 29 voimalan Niinimäen tuulipuistoa. Ohessa on esitetty tuulivoimapuiston voimaloiden sijaintikoordinaatit. Taulukko 1-1. Mallinnuksessa käytetyt voimaloiden sijainnit (ETRS-TM35FIN koordinaatistossa). Voimala Itäkoordinaatti Pohjoiskoordinaatti (m) (m) Hankealueen läheisyydessä sijaitsee asuin- ja lomarakennuksia, joihin tuulivoimalat mahdollisesti aiheuttavat varjon vilkuntaa. Tämän selvityksen tarkoituksena on selvittää Niinimäen tuulipuiston varjon vilkuntavaikutus lähimpiin asuin- ja lomarakennuksiin. 1.1 Varjon vilkkuminen Tuulivoimala voi aiheuttaa lähiympäristöönsä varjon vilkuntaa, kun auringon valo osuu käynnissä olevan tuulivoimalan pyöriviin lapoihin. Tällöin lapojen pyöriminen aiheuttaa liikkuvan varjon, joka voi ulottua jopa 1 3 kilometrin päähän. Vilkunnan kantama ja kesto riippuvat siitä, missä kulmassa auringon valo osuu lapoihin, lapojen pituudesta ja paksuudesta, tornin korkeudesta, maaston muodoista, ajankohdasta sekä näkyvyyttä vähentävistä tekijöistä kuten kasvillisuudesta ja pilvisyydestä. Tuulipuistojen lähiympäristöön leviävä varjon vilkunta tapahtuu usein juuri auringonnousun jälkeen tai
8 Sivu 5 (13) auringonlaskua ennen, jolloin voimaloiden varjot ylettyvät pisimmälle. Muulloin varjot jäävät lyhyiksi voimaloiden läheisyyteen. Tuulivoimalan aiheuttama varjon vilkunta saattaa aiheuttaa häiriötä esimerkiksi voimaloiden läheisyydessä asuville ihmisille. Ilmiötä on havainnollistettu seuraavassa kuvassa (Kuva 1-1). Kuva 1-1. Havainnollistus varjon vilkunnasta. Tuulivoimala voi aiheuttaa lähiympäristöönsä varjon vilkuntaa, kun auringon valo paistaa tuulivoimalan takaa ja osuu käynnissä olevan tuulivoimalan pyöriviin lapoihin. Vilkuntamallinnus voidaan tehdä niin kutsutulla konservatiivisella laskentamenetelmällä, jossa voimalan roottorin oletetaan pyörivän jatkuvasti ja olevan kohtisuorassa auringonsäteitä vastaan. Laskentamenetelmä ei huomioi varjon vilkuntaa vähentäviä tekijöitä, kuten pilvisyyttä. Jotta saataisiin realistisempi kuva odotettavissa olevasta vilkunnan määrästä, voidaan mallinnus suorittaa myös huomioiden pitkän aikavälin auringonpaistetilastot ja alueen tuulisuusjakauma. 1.2 Sovellettavat vertailuarvot Suomessa ei ole raja-arvoja koskien tuulivoimaloista aiheutuvaa vilkuntavaikutusta tai olemassa olevia suosituksia sen mallintamisesta. Ympäristöhallinnon ohjeen (Ympäristöministeriö 2012) mukaan Suomessa vilkuntavaikutusten arvioinnissa on suositeltavaa käyttää apuna muiden maiden suosituksia. Vilkuntavaikutusten arvioinnin taustaksi esitellään seuraavassa Saksassa, Ruotsissa ja Tanskassa käytössä olevia rajaarvoja ja suosituksia. Saksa Saksassa on käytössä yksityiskohtaiset ohjeet vilkuntavaikutuksen mallinnuksesta ja sen raja-arvoista (WEA-Schattenwurf-Hinweise 2002). Käytössä on kolme erilaista rajaarvoa suurimmalle sallitulle tuulipuistosta syntyvälle vilkuntavaikutukselle: - korkeintaan 30 tuntia vuodessa niin sanotussa teoreettisessa maksimitilanteessa - korkeintaan 30 minuuttia päivässä niin sanotussa teoreettisessa maksimitilanteessa - mikäli voimalan automaattinen säätely on käytössä, niin sanottu realistinen vilkuntavaikutus tulee rajoittaa korkeintaan kahdeksaan tuntiin vuodessa. Ruotsi Ruotsissa ei ole virallisia raja-arvoja vilkuntavaikutukselle, vaan ainoastaan suositukset (Boverket 2009), jotka perustuvat Saksassa olevaan ohjeistukseen. Ruotsin suosituksen mukaan niin sanotussa teoreettisessa maksimitilanteessa vilkuntavaikutusta saa syntyä korkeintaan 30 tuntia vuodessa. Niin sanottu realistinen vilkuntavaikutus saa suositusten mukaan olla korkeintaan kahdeksan tuntia vuodessa ja 30 minuuttia päivässä.
9 Tanska 16X E271 Sivu 6 (13) Tanskassa on suositus (Danish Wind Industry Association), että niin sanotussa realistisessa tilanteessa vilkuntavaikutusta saa syntyä korkeintaan kymmenen tuntia vuodessa. 2 ARVIOINTIMENETELMÄT JA ARVIOINNIN EPÄVARMUUDET 2.1 Arviointimenetelmät Tuulipuiston aiheuttaman varjon vilkunnan vaikutuksia arvioitiin laskennallisin menetelmin käyttäen tähän tarkoitukseen kehitettyä WindPRO-ohjelmiston SHADOWmallinnusmoduulia. Tuulipuistoa ja sovellettua tuulivoimalamallia koskevat parametrit olivat: Yksi hankkeen toteutusvaihtoehto: VE1 (29 voimalaa) Tuulivoimaloiden napakorkeus on 165 metriä Tuulivoimaloiden roottorin halkaisija 140 metriä (voimaloiden kokonaiskorkeus tällöin 235 metriä) 1 Laskentamalli huomioi hankealueen sijainnin (auringonpaistekulma ja päivittäinen valoisa aika), tuulivoimaloiden sijoitussuunnitelman, voimaloiden aiheuttaman vilkunnan yhteisvaikutuksen, tuulivoimaloiden mittasuhteet (napakorkeus, roottorin halkaisija ja lapaprofiili), maaston korkeuskäyrät sekä valitut laskentaparametrit (Taulukko 2-1). Määritellyillä laskentaparametreilla sekä oletuksella, että voimalan roottorin oletetaan pyörivän jatkuvasti ja olevan kohtisuorassa auringonsäteitä vastaan, saadaan arvio aiheutuvasta vilkunnan teoreettisesta maksimimäärästä. Taulukko 2-1. WindPRO-ohjelmiston SHADOW-mallinnuksessa sovelletut laskentaparametrit. Laskennan aikaresoluutio Laskentasäde tuulivoimalan ympärillä Auringon korkeus merenpinnasta huomioitu minimikulma Maaston korkeusvaihteluiden vaikutus näkemiseen 1 minuutti Mallinnus tehdään yhden minuutin aika-askeleella. Mikäli mahdollinen varjo osuu reseptoripisteeseen, lasketaan tästä syntyvän yhden minuutin varjostusvaikutus. Etäisyys, jolla vähintään 20 prosenttia auringosta on tuulivoimalan lavan peittämä. Laskentasäde tarkasteltavilla voimaloilla on 2007 metriä. 3 astetta (Mikäli auringonpaistekulma on alle kolme astetta, auringon valon oletetaan siroavan ilmakehässä niin paljon, ettei se aiheuta havaittavia varjoja.) Huomioitu eli vilkuntaa voi aiheutua havaintopisteeseen ainoastaan, mikäli maaston korkeusvaihtelut eivät estä näköyhteyttä tuulivoimalaan. Puuston vaikutus näkemiseen Havaintokorkeus Ei huomioitu 1,5 metriä 1 Mallinnuksessa sovellettu Gamesa G132 -voimalan lapaprofiilia skaalattuna 140 metrin roottoriseksi.
10 Sivu 7 (13) Laskentamenetelmä ei automaattisesti huomioi varjon vilkuntaan vaikuttavia ylimääräisiä tekijöitä, kuten pilvisyyttä. Jotta saataisiin parempi kuva odotettavissa olevasta vilkunnan todellisesta määrästä, on laskettu myös realistinen arvio vilkunnan määrästä. Realistinen arvio ottaa huomioon paikallisen tuulijakauman sekä auringonpaistehavainnot (verrannollinen alueen leveyspiiriin ja pilvisyyshavaintoihin). Tuulennopeusjakaumasta saadaan laskettua osuus ajasta, jolloin voimala ei pyöri, koska tuulennopeus on joko liian alhainen tai liian korkea suhteessa voimalatyypin käyntiväliin. Paikallinen tuulensuuntajakauma vaikuttaa roottorin suuntaukseen ja sivuttain oleva roottori ei aiheuta havaittavaa varjoa. Tuulensuuntajakauma on saatu Suomen Tuuliatlaksesta (Ilmatieteen laitos 2009). Mallinnuksessa käytetyt auringonpaistetilastot on saatu Jyväskylästä, Jyväskylän lentoaseman sääaseman auringonpaistehavainnoista (kuukausitason keskiarvot) vuosilta (Pirinen ym. 2012). Tulosten havainnollistamista varten määritettiin niin kutsuttuja reseptoripisteitä (lähellä tuulivoimaloita sijaitsevia asuinkohteita), joille laskettiin yksityiskohtaisemmat tulokset. Reseptoripisteiden oletettiin olevan kasvihuonetyyppisiä, jolloin joka suunnasta tuleva vilkunta otetaan huomioon. Reseptoripisteiden (voidaan kuvitella havainnollistavan talon ikkunaa) leveys on yksi metri, korkeus yksi metri ja korkeus maanpinnasta kaksi metriä. Reseptoripisteitä valittiin hankealueen ympäriltä 23 kappaletta (nimetty A W) ja ne ovat läheisiä asutuskohteita hankealueen ympärillä. Reseptoripisteiksi on valittu kaikki asutuskohteet, jotka ovat laskentasäteen (2007 metriä) sisällä lähimmästä voimalasta sekä muutamia seuraavaksi lähimpiä asutuskohteita. Vilkuntamallinnuksen tuloksena saadaan varjon vilkunnan esiintymisen määrä ja ajankohta tarkastellulle tuulipuiston toteutusvaihtoehdolle. Mallinnuksen tulokset saadaan karttakuvina ja numeerisina arvoina reseptoripisteille. 2.2 Arvioinnin epävarmuudet Varjon vilkunnan teoreettista maksimimäärää mallinnettaessa lapojen oletetaan pyörivän jatkuvasti ja roottorin olevan kohtisuorassa aurinkoon nähden aiheuttaen maksimaalisen varjon. Todellisuudessa tuuliturbiineilla on tuulennopeudesta riippuvainen käyntiväli, jolloin liian alhaisilla tai korkeilla tuulennopeuksilla lavat eivät pyöri. Lisäksi todellisuudessa roottorin suuntaus määräytyy havaitun tuulensuunnan perusteella, eikä varjon muodostuminen ole näin ollen aina taattua (lavan on havaitsijasta nähden peitettävä auringosta yli 20 prosenttia, jotta havaittava varjo syntyy). Teoreettinen maksimimäärä edustaa siis selkeästi konservatiivista arviota tuulivoimaloiden aiheuttamasta vilkunnan määrästä. Tuuliatlaksen mallinnustarkkuus aiheuttaa epävarmuutta realistiseen arvioon tuulennopeus- ja -suuntajakauman käytön kautta. Myös auringonpaistehavaintojen käyttö lisää hieman epävarmuutta, sillä hankealueen etäisyys Jyväskylän lentoasemaan on noin 67 kilometriä. Mallinnuksissa ei ole huomioitu kasvillisuuden vähentävää vaikutusta vilkunnan havaitsemiseen, jolloin etenkin kesäaikainen vilkunnan määrä yliarvioidaan. Tästä syystä kuutta reseptoripistettä (A, I, L, P, T ja U), joissa vilkuntaa mallinnuksen mukaan esiintyy eniten, on vielä tarkasteltu erikseen suhteessa nämä kohteet huomioon ottavan näkemäalueanalyysin (WSP Finland Oy 2016) tuloksiin. Näkemäalueanalyysi antaa tarkempaa tietoa voimaloiden arvioidusta näkyvyydestä huomioimalla myös puuston korkeuden. Näkemäalueanalyysi kuitenkin sisältää omia epävarmuuksia, sillä analyysi ei huomioi näkyvyysvaikutuksen heikkenemistä etäisyyden kasvaessa, taustan vaikutusta näkyvyyteen, ihmisen rajallista erotuskykyä
11 Sivu 8 (13) eikä puuston peittävyyden ja korkeuden muutoksia esimerkiksi vuodenajoista johtuen. Myöskään pihapiirien puuston ja rakennusten vilkunnan havaitsemista vähentävää vaikutusta ei ole otettu huomioon tarkemmassa näkemäalueanalyysissä. 3 YMPÄRISTÖVAIKUTUSTEN ARVIOINTI Mallinnuksen tuloksena saatu vilkunnan vuosittainen teoreettinen maksimimäärä ja realistinen määrä tarkastellulle tuulipuistolle on esitetty seuraavissa kuvissa (Kuva 3-1 ja Kuva 3-2). Kuvista nähdään, että varjon vilkunnan määrä on suurta tuulivoimaloiden välittömässä läheisyydessä olevilla alueilla, mutta se vähenee voimakkaasti etäisyyden kasvaessa.
12 Sivu 9 (13) Vyöhykkeellä, jossa varjon vilkunnan määrä on yli 30 tuntia vuodessa (teoreettisessa maksimitilanteessa), sijaitsee kaksi asutuskohdetta. Lisäksi samoissa kohteissa päivittäinen vilkunta ylittää 30 minuuttia. Kuva 3-1. Varjon vilkunnan teoreettinen maksimimäärä tunteina vuodessa, kun auringonpaistetilastoja ei ole huomioitu. Mallinnus on tehty tuulivoimaloilla, joiden napakorkeus on 165 metriä ja roottorin halkaisija 140 metriä.
13 Sivu 10 (13) Vyöhykkeellä, jossa realistisen mallinnuksen mukainen varjon vilkunnan määrä on yli kahdeksan tuntia vuodessa, sijaitsee yksi asutuskohde. Päivittäinen vilkuntamäärä ei ylitä vertailuarvoja missään asutuskohteessa. Kuva 3-2. Varjon vilkunnan realistinen määrä tunteina vuodessa, kun auringonpaistetilastot on huomioitu. Mallinnus on tehty tuulivoimaloilla, joiden napakorkeus on 165 metriä ja roottorin halkaisija 140 metriä. Numeerinen vilkuntamäärä on mallinnettu jokaiseen hankkeen läheiseen asutuskohteeseen, johon vilkunta ylettää, sekä muutamaan kohteeseen, jotka sijaitsevat aivan vilkunta-alueiden läheisyydessä. Nämä reseptoripistekohtaiset tulokset on esitetty seuraavassa taulukossa (Taulukko 3-1). Taulukossa on esitetty varjon vilkunnan esiintymisen teoreettinen maksimikesto (vuodessa ja vuorokaudessa) sekä vilkunnan realistinen kesto (vuodessa ja vuorokaudessa). Verratessa reseptoripistekohtaisia tuloksia muiden maiden raja-arvoihin ja suosituksiin, seuraavat ylitykset mallinnettiin: Teoreettinen maksimitilanne o Yli 30 tuntia vuodessa: kaksi asutuskohdetta o Yli 30 minuuttia päivässä: kaksi asutuskohdetta Realistinen tilanne o Yli 8/10 tuntia vuodessa: yksi asutuskohde o Yli 30 minuuttia päivässä: ei yhtään asutuskohdetta
14 Sivu 11 (13) Taulukko 3-1. Mallinnuksen tulokset reseptoripisteittäin tarkastellulle tuulipuistolle. Reseptoripisteiden koordinaatit on esitetty ETRS-TM35FIN koordinaattijärjestelmässä. Vilkuntamäärien yksikkö h/a on tuntia vuodessa ja yksikkö h/d on tuntia vuorokaudessa. Vertailuarvot ylittävät arvot on lihavoitu. Varjon vilkuntavaikutus Itäkoordinaatti Pohjoiskoordinaatti Teoreettinen maksimitilanne Realistinen tilanne (m) (m) (h/a) (h/d) (h/a) (h/d) A :44 0:53 4:28 0:05 B :18 0:17 0:38 0:02 C :00 0:00 0:00 0:00 D :53 0:19 0:56 0:04 E :00 0:00 0:00 0:00 F :00 0:00 0:00 0:00 G :00 0:00 0:00 0:00 H :00 0:00 0:00 0:00 I :13 0:20 3:52 0:05 J :50 0:18 1:47 0:04 K :16 0:17 0:41 0:04 L :52 0:20 4:11 0:04 M :00 0:00 0:00 0:00 N :58 0:20 2:23 0:04 O :52 0:23 3:02 0:05 P :29 0:58 17:31 0:15 Q :00 0:00 0:00 0:00 R :00 0:00 0:00 0:00 S :04 0:18 1:30 0:05 T :03 0:26 4:44 0:08 U :13 0:22 3:42 0:06 V :37 0:20 2:17 0:06 Taulukossa 3-2 on esitetty WindPRO-mallinnuksen mukaiset vilkuntakalenterit reseptoripisteille A ja P, joissa ylittyy joko teoreettisen tai realistisen maksimitilanteen, tai molempien tilanteiden, vertailuohjearvot. Muissa kohteissa ylityksiä ei tapahdu. Reseptoripisteeseen A mallinnettu vilkunta aiheutuu kaikkiaan kolmesta voimalasta (23, 24 ja 25) ja reseptoripisteeseen P mallinnettu vilkunta aiheutuu kaikkiaan viidestä voimalasta (19, 20, 21, 22 ja 23).
15 Sivu 12 (13) Taulukko 3-2. Mallinnetut vilkuntakalenterit reseptoripisteille A ja P. Kuvaajan pystyakselilla on vuorokaudenaika ja vaaka-akselilla kuukausi. Kuvaajissa käyrillä on esitetty auringonnousu- ja -laskuajat vuoden aikana. Malli huomioi myös kellonaikojen siirtämisen. Vilkuntaa havaitaan marrashelmikuussa puolenpäivän aikoihin. Vilkuntaa aiheuttavat voimalat 23 (oranssi), 24 (pinkki) ja 25 (harmaa). Huomio! Näkemäalueanalyysin tulosten perusteella reseptoripisteeseen ei näy yksikään voimala. Kasvillisuuden vilkuntaa vähentävää vaikutusta ei ole huomioitu. Vilkuntaa havaitaan maalissyyskuussa auringonnousun aikoihin. Vilkuntaa aiheuttavat voimalat 19 (vaaleansininen), 20 (vihreä), 21 (turkoosi), 22 (tummansininen) ja 23 (oranssi). Huomio! Kasvillisuuden vilkuntaa vähentävää vaikutusta ei ole huomioitu. Taulukossa 3-3 on esitetty näkemäalueanalyysin tulokset kuudessa tutkitussa kohteessa. Näkemäalueanalyysin tulosten perusteella voidaan tarkentaa vilkuntamallin tuloksia, sillä vilkuntamallinnuksessa ei huomioitu puuston korkeutta. Pihapiirien puuston ja rakennusten vilkunnan havaitsemista vähentävää vaikutusta ei ole otettu huomioon tarkemmassa näkemäalueanalyysissä. Taulukko 3-3. Näkemäalueanalyysin (WSP Finland Oy 2016) tulokset kuudessa tutkitussa kohteessa (kohdetunnisteet vastaavat vilkunta-analyysin reseptoripisteiden kohdetunnisteita). A I L P T U Näkemä Ei näy voimaloita Ei näy voimaloita Näkyy 1-10 voimalan naselli ja yli 10 voimalan lavat Näkyy 1-10 voimalan naselli ja lavat Näkyy 1-10 voimalan lavat Näkyy 1-10 voimalan naselli ja mahdollisesti yli 10 voimalan lavat Näkemäalueanalyysin tulokset huomioiden vain neljään (kuudesta) eniten vilkuntaa vastaanottavaan kohteeseen näkyy voimaloita. Näihin kohteisiin myös näkyy useita voimaloita (lavat ja nasellit). Pihapiirien puuston ja rakennusten vilkunnan havaitsemista vähentävää vaikutusta ei ole otettu huomioon. Sovellettavien vertailuarvojen ylityksiä tapahtuu kuitenkin ainoastaan reseptoripisteessä P (kaupungin rekisterin mukainen erillinen vapaa-ajan asunto). Muissa reseptoripisteissä
16 Sivu 13 (13) vilkuntamäärät jäävät alle vertailuohjearvojen. Myös muissa reseptoripisteissä kuin näkemäalueanalyysin avulla tarkemmin tutkituissa kuudessa kohteessa, esiintyy vilkuntaa, mutta vilkunta on vähäistä ja selvästi alle vertailuohjearvojen. Vilkunnan ajankohta vaikuttaa vilkunnasta aiheutuvan haitan suuruuteen. Varjon vilkuntamallinnuksen tulosten perusteella voidaan todeta, että hankkeesta voi syntyä paikoittain runsasta varjon vilkuntaa hankkeen lähialueilla. KIRJALLISUUSVIITTEET Boverket Vindkraftshandboken, Planering och prövning av vindkraftverk på land och I kustnära vattenområden. Danish Wind Industry Association. Planning and regulation: shadow flicker. [http://www.windpower.org/en/policy/plannning_and_regulation.html] ( ). Ilmatieteen laitos Suomen Tuuliatlas. Pirinen ym Tilastoja Suomen ilmastosta , Raportteja No. 2012:1, Ilmatieteen laitos. Ympäristöministeriö Tuulivoimarakentamisen suunnittelu. Ympäristöministeriön ohjeita 4/2012. WEA-Schattenwurf-Hinweise Hinweise zur Ermittlung und Beurteilung der optischen Immissionen von Windnergianlagen. WSP Finland Oy Niinimäen tuulivoimahanke Näkemäalueanalyysi
LIITE 9 VILKUNTASELVITYS 16X E NIINIMÄEN TUULIPUISTO OY Niinimäen tuulivoimahanke. Vilkuntaselvitys
LIITE 9 VILKUNTASELVITYS 16X267156-E721 NIINIMÄEN TUULIPUISTO OY Niinimäen tuulivoimahanke Vilkuntaselvitys 16X267156-E721 i Copyright Pöyry Finland Oy Kaikki oikeudet pidätetään Tätä asiakirjaa tai osaa
RAPORTTI INFINERGIES FINLAND OY Kestilän tuulivoimahanke. Vilkuntaselvitys
RAPORTTI 101002800-002 INFINERGIES FINLAND OY Kestilän tuulivoimahanke Vilkuntaselvitys Copyright Pöyry Finland Oy Kaikki oikeudet pidätetään Tätä asiakirjaa tai osaa siitä ei saa kopioida tai jäljentää